โดนแมงป่องต่อย วันที่16ช่วงบ่ายค่ะ วันที่17มามีบวมแดงแล้วก็คัน ตอนเย็นเริ่มมีตุ่มน้ำใสๆขึ้นมาค่ะ ถัดมาวันที่18มาอาการบวมเริ่มยุบนิดหน่อยค่ะ แต่มีตุ่มน้ำขึ้นเยอะกว่าเดิม อาการอย่างนี้แพ้มั้ยคะ
สวัสดีค่ะ พิษของแมงป่องมีทั้งแบบไม่รุนแรงนัก และแบบรุนแรงมาก ซึ่งสามารถแบ่งอาการอาการตามระดับความรุนแรง ดังนี้1. ผิวหนังบวมพองหรือเป็นตุ่มแดงบริเวณที่ถูกต่อย พร้อมกับอาการคัน ปวด2. เกิดอาการปวดแสบไปทั่วบริเวณข้างเคียงบริเวณจุดที่ต่อย มีชีพจรเต้นเร็ว และความดันโลหิตสูงขึ้น3. มีอาการผิดปกติของกล้ามเนื้อ เช่น กระกระตุก การชา เป็นต้น4. ระบบการทำงานของร่างกายมีความผิดปกติ มีไข้สูง ชัก และอาจเสียชีวิตตามมาหากรักษาไม่ทันเมื่อถูกแมงป่องต่อย ให้ล้าง และฟอกบริเวณแผลด้วยสบู่ ล้างด้วยน้ำสะอาด ใช้ผ้าสะอาดปิดแผลไว้ ถ้าปวดให้กินยาแก้ปวด เช่น พาราเซตามอล และประคบบริเวณแผลด้วยความเย็นดังนั้น หากมีอาการบวมแดง คัน และมีตุ่มน้ำใสขึ้น โดยไม่มีอาการอื่นๆ ก็ ถือว่าเป็นอาการที่ไม่รุนแรง อย่างไรก็ตาม หากเป็นมา 2 วันแล้ว และตุ่มน้ำมีมากขึ้น อาจเกิดจากการแพ้ตามมาได้ ในเบื้องต้น อาจทายาแก้แพ้แก้คันในกลุ่มสเตียรอยด์ เช่น triamcinolone cream เป็นต้น หากคันมาก ให้ทานยาแก้แพ้ เช่น ไฮดรอกไซซีน (hydroxyzine), chlorpheniramine (CPM) เป็นต้น แต่หากอาการยังไม่ดีขึ้น ก็ควรไปพบแพทย์เพื่อรักษาค่ะ